《雨夜强饮 其二》
明代·纪映钟

并州连夜雨，秋水涨汾河。万岭交阴气，孤城俯白波。

乡心惊觱篥，驿使阻盘陀。霜令边庭早，清商入浩歌。

作者简介：（1609—1671）明末清初江南上元人，后移居仪徵，字伯紫，一字擘子，号憨叟，自称钟山遗老。纪青子。明诸生。崇祯时为复社名士，明亡后，弃诸生，躬耕养母。工诗善书，知名海内。有《真冷堂诗稿》、《憨叟诗钞》。